. Дунэе искусствэм ихэхъоныгъэхэм къызэрагъэлъагъорэмк1э, сыд фэдэрэ уахътэми щы1ак1эр ц1ыфым емыпхыгъэу къибгъэлъэгъук1ын плъэк1ыщтэп. Ащ къик1ырэп лъэпкъ шэныр зэмыхъок1ыхэу зы ч1ып1э итэу. Уахътэм диштэу лъэпкъ шэным зехъожьы, шэныр къэзытыгъэ уахътэр тек1ыми, характерми а шэныр хэзы, е зехъожьы; к1эу уахътэм къыхьыгъэм шэнык1эхэри характерым къыхелъхьэх. Джаущтэу лъэпкъ шэным /национальнэ характерым/ гъун-джэм фэдэу къыредзэ зэк1э лъэпкъым ихъишъэгъогу. Илъэсымэ къыздахьырэ зэхъок1ыныгъэхэр нэбгырэ пэпчъ пкъырэхьэх. Ары зык1ат1орэр: лъэпкъ шэным хэхьэх зэк1э ц1ыфмэ язэфэдэ ш1ык1эхэри ык1и ежь лъэпкъ пэпчъ иунэе нэшанэхэри, Блэк1ыгъэ л1эш1эгъумэ къатыгъэ шэнхэмрэ уахътэм к1эу къыздихьыгъэхэмрэ зызэхахьэк1э, ц1ыфык1эм ишэн къэхъу.